Diari Oficial de la Generalitat Valenciana


Sumari del DOGV 2331, del 24-08-1994 (1994/832249)

ORDRE de 16 d'agost de 1994, de la Conselleria d'Educació i Ciència, per la qual s'estableixen els certificats oficials administratius de coneixements de valencià que expedira la Junta Qualificadora de Coneixements de València i s'homologuen i es revaliden d'altres títols i certificats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/08/16/(1)/dof/vci/html**

### Dades del document

Número de DOGV
:   2331

Data del DOGV
:   24-08-1994

Secció del DOGV
:   DISPOSICIONS GENERALS

Número del document
:   1994/832249


Data del document
:   16-08-1994

Organisme emissor
:   Conselleria de Educació i Ciència

Tipus de document
:   Ordre

Correcció d'errades

Anàlisi jurídica

ORDRE de 16 d'agost de 1994, de la Conselleria d'Educació i Ciència, per la qual s'estableixen els certificats oficials administratius de coneixements de valencià que expedirà la Junta Qualificadora de Coneixements de Valencià i s'homologuen i es revaliden d'altres títols i certificats. [94/5909]  
El Decret 47/1989, de 4 d'abril, del Consell de la Generalitat Valenciana, pel qual es regulen les funcions, la composició i l'organització de la Junta Qualificadora de Coneixements de Valencià, assenyala en l'article 3r. que la Conselleria de Cultura, Educació i Ciència, a proposta de la Junta, establirà els certificats que s'han d'expedir, i també les homologacions i revalidacions que corresponguen, i en la disposició final autoritza la Conselleria de Cultura, Educació i Ciència a adoptar les disposicions necessàries per a l'execució i el desplegament de l'esmentat decret.  
L'Ordre de 22 de maig de 1989, de la Conselleria de Cultura, Educació i Ciència, establia els certificats de la Junta Qualificadora de Coneixements de Valencià i homologava i revalidava d'altres. Les actuals circumstàncies aconsellen actualitzar determinats aspectes d'organització i especialment els relatius a la revalidació de nous certificats; per tot açò i fent ús de l'autorització expressa que estableix l'esmentat decret,  
ORDENE:  
Primer   
1. Els certificats oficials administratius de Coneixements de Valencià que expedirà la Junta Qualificadora de Coneixements de Valencià (JQCV) són els següents:  
a) Certificat de coneixements orals de valencià.  
b) Certificat de grau elemental de coneixements de valencià.  
c) Certificat de grau mitjà de coneixements de valencià.  
d) Certificat de grau superior de coneixements de valencià.  
e) Certificat de capacitació tècnica, amb les especialitats següents:  
- Llenguatge administratiu.  
- Llenguatge comercial.  
- Llenguatge als mitjans de comunicació.  
- Correcció de textos.  
2. Els programes corresponents a cadascun dels certificats són els que figuren en l'annex I d'aquesta ordre.  
3. El model de text i les particularitats que han de posseir els certificats que s'expediran són els que figuren en els annexos II i III d'aquesta ordre.  
Segon  
La competència lingüística que s'haurà d'acreditar per a l'obtenció dels certificats esmentats en l'apartat primer és la següent:  
1. Certificat de coneixements orals de valencià: correcta comprensió i expressió oral, en valencià.  
2. Certificat de grau elemental de coneixements de valencià: correcta comprensió i expressió oral i escrita, en valencià.  
3. Certificat de grau mitjà de coneixements de valencià:   
- Domini oral i escrit del valencià.  
- Coneixement de l'estructura fonètica, morfosintàctica i lèxica del valencià.  
- Coneixements bàsics del marc social i històric de la llengua.  
4. Certificat de grau superior de coneixements de valencià:  
- Domini oral i escrit del valencià.  
- Coneixements de nivell superior de lingüística.  
- Domini de l'estructura fonètica, morfosintàctica i lèxica del valencià.  
- Coneixement de nivell superior d'història de la llengua i de literatura.  
5. Certificat de capacitació tècnica:  
5.1 Especialitat de llenguatge administratiu.  
- Coneixements corresponents al Certificat del Grau Mitjà de Coneixements de Valencià.  
- Coneixements genèrics del funcionament de l'administració.  
- Coneixement específic de l'estil administratiu.  
- Coneixement específic dels documents administratius.  
5.2 Especialitat de llenguatge comercial.  
- Coneixements corresponents al certificat del grau mitjà de coneixements de valencià.  
- Coneixement dels diferents tipus de textos comercials.  
- Capacitat d'elaborar textos comercials.  
- Coneixements propis de l'estil comercial.  
5.3 Especialitat de llenguatge als mitjans de comunicació.  
- Coneixements corresponents al certificat de grau mitjà de coneixements de valencià.  
- Capacitat de fer una locució estàndard.  
- Capacitat de redactar una notícia en valencià estàndard.  
- Capacitat de reelaborar i corregir una notícia en valencià estàndard.  
5.4 Especialitat de correcció de textos.  
- Coneixements corresponents al Certificat de Grau Superior de Coneixements de Valencià.  
- Coneixements específics de correcció tipogràfica.  
- Coneixements profunds sobre l'ús dels signes de puntuació.  
- Coneixements dels diferents registres lingüístics.  
Tercer   
1. Hom podrà obtenir els certificats oficials administratius de coneixements de valencià acreditant un dels requisits següents:  
1.1 Superació de la prova corresponent convocada per la JQCV.  
1.2 Superació de l'exercici específic d'aptitud lingüística homologat per la JQCV, corresponent a la convocatòria d'accés als llocs de treball de les administracions públiques per als quals siga requerit.  
1.3 Superació de la prova corresponent d'aptitud lingüística homologada i supervisada per la JQCV, subsegüent als cursos preceptius, que organitze l'Institut Valencià d'Administració Pública, que estableix l'art. 9 punt 3 de la Llei de la Funció Pública Valenciana.   
2. Hom podrà obtenir també el certificat de grau elemental de coneixements de valencià acreditant el requisit següent:   
2.1 Certificat acadèmic d'haver superat els estudis de valencià en tots els cursos de l'Educació Primària i de l'Educació Secundària Obligatòria.  
Quart   
Queden revalidats amb els certificats oficials administratius de coneixements de valencià de la Junta Qualificadora de Coneixements de Valencià els certificats, títols o diplomes que s'especifiquen tot seguit:  
1. Certificats de coneixements orals de valencià.  
1.1 Certificat d'aptitud per a l'ensenyament en valencià.  
1.2 Certificat oral del valencià de la JQCV.  
1.3 Certificat de coneixements orals de la Junta Avaluadora de Llengua Catalana (JAC) de la Comunitat Autònoma de les Illes Balears.  
1.4 Certificat de coneixements orals bàsics de la Junta Permanent de Català (JPC) de la Generalitat de Catalunya.  
2. Certificat de grau elemental de coneixements de valencià.  
2.1. Certificat de coneixements elementals (orals i escrits) de la JAC.  
2.2 Certificat de coneixements elementals (orals i escrits) de la JPC.  
3. Certificat de grau mitjà de coneixements de valencià.  
3.1 Certificat de coneixement elemental (oral i escrit) del valencià de la JQCV.  
3.2 Certificat de capacitació per a l'ensenyament del valencià i equivalents.  
3.3 Diploma de mestre de valencià i equivalents.  
3.4 Certificat acadèmic d'haver superat el Cicle Elemental de Valencià de l'Escola Oficial d'Idiomes.  
3.5 Certificat de coneixements mitjans (orals i escrits) de la JAC.  
3.6 Certificat de coneixements mitjans (orals i escrits) de la JPC.  
4. Certificat de grau superior de coneixements de valencià.  
4.1 Títol de llicenciat en Filologia Catalana i equivalents.  
4.2 Certificat superior (oral i escrit) del valencià de la JQCV.  
4.3 Certificat de coneixements superiors (orals i escrits) de la JAC.  
4.4 Certificat de coneixements superiors (orals i escrits) de la JPC.  
4.5 Certificat d'aptitud de valencià de l'Escola Oficial d'Idiomes.  
5. Certificat de capacitació tècnica (oral i escrita) del valencià en la modalitat de llenguatge administratiu de la JQCV.  
5.1 Certificat de capacitació tècnica (oral i escrita) del valencià en la modalitat de llenguatge administratiu de la JQCV (Decret 173/1985).  
6. Certificat de capacitació tècnica, especialitat de llenguatge als mitjans de comunicació  
6.1 Certificat de capacitació tècnica (oral i escrita) del valencià en la modalitat de llenguatge periodístic de la JQCV.  
6.2 Certificat de capacitació tècnica (oral i escrita) del valencià en la modalitat de locució adequada als mitjans de comunicació social de la JQCV.  
Cinqué   
Per a participar en les proves d'obtenció dels certificats de coneixements de valencià, caldrà:  
1. Haver superat l'edat d'escolarització obligatòria.  
2. En les corresponents als certificats de capacitació tècnica en les modalitats de llenguatge administratiu, de llenguatge comercial i de llenguatge als mitjans de comunicació, estar en possessió del certificat de grau mitjà de coneixements de valencià.  
3. En les corresponents al certificat de capacitació tècnica en la modalitat de correcció de textos, estar en possessió del certificat de grau superior de coneixements de valencià.  
Sisé  
Per a l'obtenció del certificat de grau elemental de coneixements de valencià, segons els requisits que s'estableixen en l'apartat tercer, punt 2.1, d'aquesta ordre, caldrà presentar una sol·licitud adreçada a la Junta Qualificadora de Coneixements de Valencià i còpia compulsada dels documents acadèmics acreditatius.  
DISPOSICIó ADDICIONAL  
La Conselleria d'Educació i Ciència lliurarà el certificat de capacitació als professors que acrediten estar en possessió del certificat de grau mitjà o de grau superior de Coneixements de Valencià de la JQCV i a més acrediten la superació del curs específic d'adaptació certificat per la Universitat d'Alacant, la Universitat Jaume I de Castelló o la Universitat de València -Estudi General-.  
DISPOSICIó TRANSITòRIA  
Els alumnes que a l'entrada en vigor d'aquesta ordre hagen cursat els estudis d'Educació General Bàsica, podran obtenir el certificat a que fa referència el punt 2 de l'apartat tercer d'aquesta ordre mitjançant l'acreditació acadèmica d'haver superat els estudis de valencià en tots els nivells d'aqueix ensenyament.  
DISPOSICIó DEROGATòRIA  
Queda derogada l'Ordre de 22 de maig de 1989, de la Conselleria d'Educació i Ciència, per la qual s'estableixen els certificats oficials administratius de coneixements de valencià que expedirà la JQCV i s'homologuen i es revaliden altres títols o certificats.  
DISPOSICIó FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Valencia, 16 d'agost de 1994  
El conseller d'Educació i Ciència,  
JOAN ROMERO GONZáLEZ  
ANNEX I  
Programes  
Nivell de coneixements orals  
Objectius generals:  
1. Entendre.  
1.1 Converses de la vida diària de caràcter col·loquial o formal, textos orals dels mitjans de comunicació sobre temes d'interés general, per tal d'obtenir-ne una comprensió global.  
2. Llegir.  
2.1 Textos col·loquials o de caràcter formal senzills sobre temes d'interés general, per tal d'obtenir-ne una comprensió global.  
3. Parlar.  
3.1 Responent de manera espontània i adequada quan es demana o comenta alguna cosa.  
3.2 Sobre temes d'interés general o experiències personals en converses de la vida diària.  
- Identificació i descripció d'objectes. Comparació.  
7. Opinions, preferències i aversions:  
- Opinions, gustos i preferències.  
- Comparacions i referències.  
8. Peticions, serveis i disponibilitats:  
- Anar a comprar i menjar fora.  
- Peticions i serveis.  
- Descripció d'avaries. Reclamacions. Emergències.  
Nivell de grau elemental  
Objectius generals:  
1. Domini general de l'ús de la llengua.  
2. Domini pràctic del sistema lingüístic en el marc de les regles generals de la normativa: ortografia, morfologia, sintaxi i coneixements bàsics de lèxic.  
3. Coneixement dels aspectes bàsics del marc social i històric de la llengua.  
Objectius específics:  
1. Adquirir un domini general en l'ús de la llengua, per a poder:  
1.1 Entendre textos orals en llenguatge col·loquial o formal poc complexos.  
1.2 Llegir textos en llenguatge col·loquial o formal poc complexos.  
1.3 Parlar en llenguatge col·loquial o mitjanament formal, en la varietat geogràfica pròpia.  
1.4 Escriure textos en llenguatge col·loquial i alguns en llenguatge més formal, en la varietat geogràfica pròpia.  
2. Aconseguir un domini pràctic del sistema lingüístic en el marc de les regles generals de la normativa: ortografia, morfologia, sintaxi i coneixements bàsics de lèxic.  
2.1 Nivell fònic:  
2.1.1 Vocalisme:  
- L'ortografia de les vocals.  
- L'apostrofació dels articles i de la preposició de.   
- El guionet.  
- L'accentuació i la dièresi.  
2.1.2 Consonantisme: l'ortografia de les consonants.  
2.2 Nivell morfosintàctic:   
- La morfologia del gènere i del nombre del substantiu i de l'adjectiu.  
- Els determinants.  
- Els pronoms febles.  
- Les conjugacions dels verbs regulars.  
- Els signes de puntuació.  
2.3 Nivell lèxic:  
- La formació del lèxic: la derivació i la composició.  
- Les locucions i les frases fetes més usuals.  
- Polisèmia, sinonímia, antonímia.  
- Les formes correctes dels barbarismes usuals.  
3. Conéixer els aspectes bàsics del marc social i històric de la llengua.  
3.1 Els orígens i la situació de l'idioma entre les llengües romàniques.  
3.2 Els principals períodes de la història de la llengua.  
- Expansió (s. XII-XV).  
- Decadència (s. XVI-XVIII).  
- Renaixença (s. XIX).  
- Normalització i normativització (s. XX).  
3.3 Situació actual de l'ús de la llengua. L'oficialitat del valencià: aspectes generals de la Llei d'ºs i Ensenyament del Valencià.  
3.4 Els trets més característics de les principals varietats geogràfiques de la llengua.  
3.5 Els registres més usuals de la llengua (col·loquial, administratiu, periodístic, tècnic i científic, literari...).  
Nivell de grau mitjà  
Objectius generals  
L'adquisició de:  
1. Domini suficient en l'ús de la llengua.  
2. Domini pràctic del sistema lingüístic.  
3. Coneixements generals del marc social, cultural i històric de la llengua.  
Objectius específics  
1. Adquirir un domini suficient en l'ús de la llengua.  
1.1 Entendre i llegir tot tipus de textos en qualsevol varietat dialectal i en varietat estàndard, i en qualsevol registre lingüístic (dins dels límits de la cultura general).  
1.2 Parlar i escriure amb absoluta correcció en la varietat estàndard en els registres d'ús general.  
2. Adquirir un domini pràctic del sistema lingüístic i coneixements dels principals conceptes teòrics.  
2.1 Nivell fònic: utilitzar les regles generals, particulars i les excepcions que regeixen l'ortografia, la pronunciació i l'entonació en textos normals i comprendre el funcionament del sistema fonològic de la llengua.  
Continguts:  
- Concepte de fonema/so/grafia.  
- Classificació dels sons: vocals i consonants.  
- Alfabet fonètic: comprensió de transcripcions segons l'Alfabet Fonètic Internacional (AFI) i ús dels signes fonètics en paraules o frases curtes.  
- Adaptació fonètica i gràfica de mots estrangers.  
- Fonètica sintàctica: elisions i sinalefes, neutralitzacions, emmudiments, sonoritzacions...  
- Trets fonètics i prosòdics propis del discurs: accents principals i secundaris, entonacions, pauses...  
- Signes ortogràfics. Casos especials: abreviatures, sigles, punt volat.  
- Ortografia: regles generals, particulars i excepcions.  
2.2 Nivell morfosintàctic: utilitzar les regles generals i particulars, i les excepcions que regeixen la morfologia i la sintaxi, i analitzar l'estructura morfològica dels diversos tipus d'oracions i de l'estructura del discurs.  
- L'oració: tipus d'oracions compostes, de coordinació i de subordinació.  
- Estudi de formes gramaticals: el determinant, el substantiu, el pronom, l'adjectiu, el verb, l'adverbi, els enllaços (preposicions i conjuncions).  
- Estudi de les funcions: subjecte, complement nominal, objecte directe, objecte indirecte, objecte preposicional, predicat nominal o atributiu i circumstancial.  
- Organització del discurs: sintaxi del paràgraf i del text.  
2.3 Nivell lèxic: conéixer àmpliament el lèxic i analitzar-lo tenint en compte:  
- Els procediments de formació de mots: habilitació, derivació i composició.  
- La distribució geogràfica: mots locals o d'ús general.  
- L'origen: arcaismes, cultismes i neologismes.  
- La relació entre els diversos àmbits de la cultura i el lèxic: lèxic general i específic, locucions, frases fetes i refranys.  
- Relacions lèxico-semàntiques: el sentit figurat (metàfores i comparacions), polisèmia, sinonímia i antonímia.  
- Reculls lèxics: diccionaris i vocabularis.  
3. Adquirir coneixements sobre el marc sociolingüístic i històric de la llengua.  
3.1 Comprendre i analitzar els principals elements que intervenen en el procés de comunicació.  
- Elements de la comunicació.  
- Funcions del llenguatge.  
3.2 Comprendre i analitzar les característiques generals que defineixen les varietats de la llengua: històriques, geogràfiques i socials; la varietat estàndard.  
- Situació de la llengua a través de la història.  
- L'estàndard: caracterització general; l'estàndard oral i l'escrit; l'estàndard i la normativa.  
- Característiques de les principals varietats geogràfiques, històriques i socials.  
3.3 Analitzar el registres lingüístics usuals.  
- Factors que determinen el registre (tema, canal, grau de formalitat i intencionalitat).  
- Registres i varietats (registres vinculats a la varietat estàndard/registres vinculats a les varietats dialectals).  
3.4 Comprendre la situació sociolingüística de la llengua en els diversos àmbits de la societat (legislació, administració, mitjans de comunicació, educació).  
4. Adquirir coneixements sobre els corrents literaris i els principals autors.  
- L'època d'esplendor.  
- La Decadència.  
- La literatura popular fins a la Renaixença.  
- el tenor funcional: d'acord amb el propòsit de la comunicació.  
2.4 La coherència de contingut i formal del text: intel·ligibilitat, exposició clara i ordenada de les idees i relació lògica entre elles, unificació de les solucions lingüístiques.  
3. Conéixer els diferents aspectes que condicionen la correcció i aplicar-ne les tècniques adequades a cada cas.  
3.1 Funcions de corrector segons la relació entre autor i corrector, corrector reproductor oral, corrector editor.   
3.2 Tècniques de correcció adequades a cada fase segons el tipus de text:  
Escrits:  
- originals en valencià i traduccions en valencià  
- primeres proves o galerades  
- segones proves o compaginades  
Orals:  
- originals en valencià i traduccions en valencià  
- revisió del guió previ  
- seguiment d'assaig o de proves  
- correcció durant l'enregistrament i una vegada fet l'enregistrament.  
- assessorament posterior  
3.3 Signes convencionals de correcció.  
4. Aplicar convencions gràfiques i estructurals adequades al text escrit:  
4.1 Funció dels signes de puntuació.  
4.2 ºs de les majúscules.  
4.3 ºs de les abreviacions: abreviatures, símbols i sigles.  
4.4 Funció dels diferents caràcters de lletra: redona, cursiva, versal, versaleta, negreta, combinacions de caràcters de lletra.  
4.5 Criteris per a fixar apartats en un text o en un índex.  
4.6 Criteris per a citar bibliografia.  
4.7 Criteris per a introducir notes de crida de l'autor, del traductor, del curador i del redactor.  
5. Conéixer els diferents materials lingüístics d'ús més generalitzat.  
5.1 Gramàtiques: normatives, descriptives, històriques i dialectals.  
5.2 Diccionaris i vocabularis: normatius, descriptius, etimològics, dialectals, de sinònims i d'antònims, especialitzats, de modismes i frases fetes, de barbarismes.  
5.3 Altres materials: converses filològiques o comentaris lingüístics, articles i estudis sobre punts concrets, obres d'escriptors amb autoritat lingüística coneguda, sistemes de transliteració i de transcripció.  
Capacitació en llenguatge als mitjans de comunicació  
Objectiu general  
La comprensió de tota mena de textos (orals i escrits) propis dels mitjans de comunicació social i la correcta producció dels més usuals.  
Objectius específics  
1. Conéixer teòricament els conceptes bàsics per a entendre aquest llenguatge d'especialitat.  
1.1 L'ús social de l'idioma.  
1.2 Les varietats dialectals.  
1.2.1 Geogràfiques.  
1.2.2 Socials.  
1.2.3 Històriques i generacionals.  
1.3 Normativa i llengua estàndard.  
1.4 Els registres lingüístics.  
1.5 El context sociolingüístic valencià.  
1.6 Característiques generals del llenguatge periodístic.  
1.7 Els estils periodístics.  
1.7.1 L'estil informatiu.  
1.7.2 L'estil editorial.  
1.8 Els gèneres.  
1.8.1 La informació.  
1.8.2 El reportatge.  
1.8.3 La crònica.  
1.8.4 L'entrevista.  
1.9 El treball de redacció.  
1.9.1 Reelaboració de textos.  
1.9.2 Síntesi i condensació.  
1.9.3 Titulació.  
1.9.4 Peus de foto.  
1.9.5 L'entrada.  
- Combinacions de pronoms.  
3.13 Conjugació regular.  
- Els incoatius.  
- El pretèrit imperfet de subjuntiu.  
- El pretèrit perfet simple i el perifràstic.  
3.14 Conjugació regular.  
3.15 El verb.  
- Alteracions en l'ús genuí dels temps verbals.  
- Alteracions del règim sintàctic: transitius, intransitius i pronominals.  
- Concordança.  
3.16 Perífrasis verbals.  
3.17 L'adverbi.  
- Variants dialectals i formes generals: criteris d'ús.  
3.18 Preposicions.  
- Transgressions de l'ús normatiu.  
3.19 Conjuncions.  
3.20 Arcaismes.  
3.21 Neologismes.  
3.22 Estrangerismes.  
3.23 Castellanismes històrics.  
3.24 Dialectalismes.  
3.25 Topònims i gentilicis.  
3.26 Locucions i frases fetes.  
3.27 Noms traduïbles.  
4. Signes de puntuació.  
4.1.1 Coma.  
4.1.2 Punt i coma.  
4.1.3 Punt.  
4.1.4 Interrogació i admiració.  
4.1.5 Punts suspensius.  
4.1.6 Parèntesis.  
4.1.7 Claudàtors.  
4.1.8 Guions.  
4.1.9 Guionet.  
4.1.10 Asterisc.  
4.1.11 Cometes.  
4.1.12 Separació de paraules.  
4.2 Tipus de lletra.  
4.2.1 Majúscules i minúscules.  
4.2.2 Cursiva.  
4.2.3 Versaletes.  
4.2.4 Negreta.  
4.3. Numeració.  
4.3.1 Nombres cardinals.  
4.3.2 Nombres ordinals.  
4.3.3 Nombres romans.  
4.4. Abreviatures.  
4.4.1 Símbols.  
4.4.2 Sigles.  
Capacitació en llenguatge administratiu  
Objectiu general  
La comprensió de tota mena de textos administratius (orals i escrits) i la correcta elaboració dels més usuals.  
Objectius específics  
1. Conéixer els conceptes bàsics en què es fonamenta el llenguatge administratiu valencià i el seu referent històric.  
1.1 Aproximació al concepte de llenguatge administratiu.  
1.1.1 Llengua i context: el llenguatge administratiu com a variant lingüística i funcional.  
1.1.2 Nivells i registres del llenguatge.  
1.2 Conceptes administratius.   
1.2.1 Nocions elementals sobre la terminologia bàsica (definició i característiques del dret administratiu, organització i estructura de l'administració).  
1.2.2 L'expedient administratiu com a reflex del procediment administratiu.  
1.3 Normes internacionals del llenguatge administratiu.  
1.3.1 Caràcter unitari i divergències.  
1.3.2 Esquema dels trets més significatius: objectivitat, simplicitat, eficàcia, correcció.  
1.4 La tradició del nostre llenguatge administratiu. Tendències actuals.  
1.4.1 Etapes.  
ANNEX II  
Particularitats que han de posseir els certificats oficials administratius de coneixements de valencià.  
Els certificats de la Junta Qualificadora de Coneixements de Valencià, s'expediran d'acord amb els següents requisits:  
Primer  
El suport dels certificats serà del material especificat en l'annex III que incorporarà determinats senyals de seguretat i autenticitat i estaran numerats mitjançant sèries alfanumèriques el control de les quals correspondrà a la unitat responsable de l'expedició dels certificats.  
Segon  
Els suports incorporaran l'escut de la Generalitat Valenciana tal com el defineix el vigent manual d'identitat corporativa de la Generalitat Valenciana.  
Tercer  
El text dels certificats estarà imprés en la seua totalitat, també les signatures del president de la Junta Qualificadora de Coneixements de Valencià i del secretari com a titular responsable del control de l'expedició dels certificats.  
Quart  
La unitat expedidora, prèviament al lliurament del certificat corresponent a la persona interessada, incorporarà un segell de tinta de 2,3 cm de diàmetre amb l'escut de la Generalitat Valenciana i la llegenda Conselleria d'Educació i Ciència, al seu voltant.  
Cinqué  
En l'anvers dels certificats, d'acord amb el model de l'annex III, hauran de figurar les següents mencions:  
1. Nom i cognoms tal com figuren en el seu document d'identitat, passaport o document anàleg. Número del DNI o passaport de la persona interessada.  
2. Clau de registre i control del caràcter oficial del certificat que contindrà el codi del grau o especialitat i el número d'ordre del certificat.


Còpia Permalink ELI